Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
11. decembra 2002
K materiálu č. 8766/2002
K bodu č. 4	
     

S T A N O V I S K O

k návrhu nariadenia vlády Slovenskej republiky, ktorým sa mení nariadenie vlády Slovenskej republiky č. 389/2000 Z. z. o zverejňovaní predbežných oznámení, oznámení o vyhlásení metód verejného obstarávania, súťažných podkladov a výsledkov verejného obstarávania   

I
	Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 389/2000 Z. z. o zverejňovaní predbežných oznámení, oznámení o vyhlásení metód verejného obstarávania, súťažných podkladov a výsledkov verejného obstarávania predkladá na rokovanie vlády SR predsedníčka Úradu pre verejné obstarávanie.
II
        	Účelom návrhu nariadenia vlády SR je zosúladiť ustanovenia nariadenia vlády č. 389/2000 Z. z. so zákonom o verejnom obstarávaní, v znení jeho poslednej novely č. 530/2002.
III
Predkladateľ transponoval do návrhu nariadenia vlády články smerníc Rady č. 93/36/EHS, 93/37/EHS, 92/50/EHS, 93/38/EHS, 97/52/ES, 98/4/ES a smernice Komisie 2001/78/ES, ktoré upravujú procedurálne postupy zverejnenia oznámení (lehoty, formy oznamovania, povinnosť obstarávateľa poskytnúť dôkaz o dátume odoslania) pri zadávaní verejných objednávok na verejné tovary, práce, verejné služby a verejnoprospešné podniky.
V súlade so závermi prijatými na Legislatívnej rade vlády SR dňa 26.11.2002, na ktorej sa vyhovelo požiadavkám náležitého transponovania právnych aktov ES/EÚ na základe pripomienok Sekcie Inštitút pre aproximáciu práva Úradu vlády SR, žiadame, aby bol návrh nariadenia doplnený o prílohu, v ktorej explicitne vyjadrí, aký právny akt ES/EÚ, alebo ktorú jeho časť, prípadne ktoré konkrétne ustanovenia transponoval do právneho predpisu. Ide o súčasť zjednocovacej legislatívnej praxe pri transpozícii právnych aktov ES/EÚ.
Zároveň navrhujeme, aby bol opravený v tabuľkách zhody a v prílohe nariadenia vlády SR (ako to vyplýva z predošlého odstavca) stupeň zhody, čo sa týka ustanovení o oznámení Úradu pre oficiálne publikácie Európskych spoločenstiev na zhodu čiastočnú. Ako vyplýva z tabuliek zhody, uvedené ustanovenia smerníc sa nepremietli do navrhovaného nariadenia vlády SR, pretože povinnosť zasielať oznámenia Úradu pre oficiálne publikácie Európskych spoločenstiev sa do navrhovaného nariadenia vlády SR nepremietla. O úplnú zhodu by sa jednalo vtedy, keby táto povinnosť by bola v navrhovanom nariadení vlády SR premietnutá a účinnosť takéhoto ustanovenia, by sa odložila ku dňu nadobudnutia platnosti Zmluvy o pristúpení SR k Európskej únii.
Nakoľko predkladateľ akceptoval v medzirezortnom pripomienkovom konaní všetky vznesené pripomienky legislatívno – technického charakteru, tiež pripomienky odboru aproximácie práva SIAP ÚV SR k doložke zlučiteľnosti a uvedené články smerníc sú transponované tak v zákone o verejnom obstarávaní, ako aj v súvisiacom návrhu nariadenia vlády, neuplatňujeme ďalšie pripomienky.

Bratislava	09.12.2002	
Vypracoval:	 Mgr. Tomáš Kukliš, Mgr. Silvia Fajtáková
	
Tel.:	57295646

JUDr. Mária Krošlákovágenerálna riaditeľka